C 349/140
BG
Официален вестник на Европейския съюз
29.9.2023 г.
— ускоряване на прехода към по-устойчива транспортна система, основана на мултимодалност, при която значителна част от 75-процентния дял на вътрешните товари, превозвани понастоящем с автомобилен транспорт, ще бъде пренасочена към железопътния транспорт и транспорта по вътрешни водни пътища; — подобряване на устойчивостта на икономиката на ЕС на сътресения, широкомащабни нарушения във веригите на доставки и ограничения на достъпа до ресурси, когато, например, енергията от изкопаеми горива се използва като оръжие от някои държави, както и фактът, че суровините за задвижваните с акумулаторна батерия електрически превозни средства се набавят и преработват само от няколко държави извън ЕС.
4.10.
За тази цел е необходимо следното:
4.10.1.
траектория за намаляване на емисиите на CO2, която е в съответствие с капацитета на промишления сектор за трансформация и е съвместима с транспортните оператори по отношение на разходите и оперативната ефективност.
Предложените цели трябва да бъдат съвместими с времето, необходимо за преобразуване на съществуващите производствени съоръжения и за изграждане на нови, за разгръщане на инфраструктурата за зареждане, за гарантиране на доставките на ключови компоненти и суровини, за създаване на водещи пазари и за обучение на работната сила; 4.10.2.
темп на декарбонизация (за автомобилния парк), който е в съответствие с изпълнението на промишления план на Зеления пакт на ЕС и важните проекти от общоевропейски интерес (ВПОИ) и който ще допринесе за развитието на ключовите вериги на доставки за сектора в Европа, като например веригите за чист водород, акумулаторни батерии и микроелектроника.
Траекторията на емисиите трябва също да отговаря на целите на Европейския зелен пакт, както и на стратегията на ЕС за устойчива и интелигентна мобилност. 4.11.
Както се посочва в предходни становища, ЕИСК счита, че по-ефективната координация между законодателните актове в областта на околната среда, насочени към автомобилния транспорт, е от решаващо значение за успешната трансформация на промишлеността (като например стандартите „Евро 7“, AFIR и Евровинетка) (20) като същевременно призовава за съгласуван законодателен подход. 4.12.
В съответствие с предходните си становища (21) ЕИСК отбелязва, че въпреки всички ползи от електрическите и водородните двигатели, предложеният регламент, основан на подхода на измерване на емисиите на газове от ауспуха, трябва да бъде допълнен от други инструменти на политиката за стимулиране на използването на възобновяеми, неизкопаеми горива за частта от автомобилния парк, работеща с двигатели с вътрешно горене.
Пакетът „Подготвени за цел 55“ трябва да гарантира основан на жизнения цикъл подход и да избягва декарбонизация на пътния транспорт, водеща до изместване на емисиите нагоре по веригата за създаване на стойност.
Преразглеждането на схемата за търговия с емисии на ЕС, както и на Директивата за възобновяемата енергия (22), трябва да гарантира, че декарбонизацията на автомобилния транспорт и на производството на електроенергия се извършват със същия темп. 4.13.
В процеса на трансформация Европейският съюз трябва да гарантира лоялна конкуренция за европейските производители на оригинално оборудване (ПОО) и транспортните оператори на вътрешния и международния пазар. 4.14.
ЕИСК подчертава също така необходимостта да се осигури изграждане на капацитет и да се подпомогнат превозвачите и операторите, особено МСП, да спазват задълженията за докладване, въведени с регламент, включително по отношение на предложения централен регистър с данни за тежкотоварните превозни средства. 4.15.
По отношение на градските автобуси ЕИСК подчертава необходимостта автобусите, използвани и за междуградски транспорт, да бъдат освободени от специфичното изискване за нулеви емисии, което се отнася за градските автобуси.
(20)
(21)
(22)
Становище на Европейския икономически и социален комитет относно предложението за регламент на Европейския парламент и на Съвета относно одобряване на типа на моторни превозни средства и двигатели, както и на системи, компоненти и отделни технически възли, предназначени за такива превозни средства, по отношение на техните емисии и дълготрайност на акумулаторната батерия (Евро 7) и за отмяна на регламенти (ЕО) No 715/2007 и (ЕО) No 595/2009 (COM(2022) 586 final — 2022/0365(COD)) (ОВ C 228, 29.6.2023 г., стp. 103), Становище на Европейския икономически и социален комитет относно Стратегията на ЕС за мобилността и промишлените вериги за създаване на стойност в ЕС: подход към автомобилните екосистеми (становище по собствена инициатива) (ОВ C 105, 4.3.2022 г., стp. 26); и Становище на Европейския икономически и социален комитет относно „Предложение за директива на Eвропейския парламент и на Cъвета за изменение на Директива 1999/62/ЕО относно заплащането на такси от тежкотоварни автомобили за използване на определени инфраструктури“ [COM(2017) 275 final — 2017/0114 (COD)] — „Предложение за директива на Съвета за изменение на Директива 1999/62/ЕО относно заплащането на такси от тежкотоварни автомобили за използване на определени инфраструктури по отношение на някои разпоредби относно данъчното облагане на превозните средства“ [COM(2017) 276 final — 2017/0115 (CNS)) (ОВ C 81, 2.3.2018 г., стp. 188).
Становище на Европейския икономически и социален комитет относно Предложение за регламент на Европейския парламент и на Съвета за определяне на стандарти за емисиите от нови леки пътнически автомобили и от нови леки търговски превозни средства като част от цялостния подход на Съюза за намаляване на емисиите на CO2 от леките превозни средства и за изменение на Регламент (ЕО) No 715/2007 (COM(2017) 676 final — 2017/0293 (COD)) (ОВ C 227, 28.6.2018 г., стр. 52) и Становище на Европейския икономически и социален комитет относно предложение за регламент на Европейския парламент и на Съвета за изменение на Регламент (ЕС) 2019/631 относно определянето на по-строги стандарти за емисиите на CO2 от нови леки пътнически автомобили и нови леки търговски превозни средства в съответствие с по-амбициозните цели на Съюза в областта на климата [COM(2021) 556 final — 2021/0197(COD) (ОВ C 194, 12.5.2022 г., стр. 81).
Директива (ЕС) 2018/2001 на Европейския парламент и на Съвета от 11 декември 2018 г. за насърчаване използването на енергия от възобновяеми източници (ОВ L 328, 21.12.2018 г., стр. 82).